Page:Glasgow Peggy.pdf/3

 "Hold your tongue, old woman," he says,

"Ye think your wit it is fu' ready;

For cow nor ewe I ever stole,

But I will steal your bonnie Peggy."

Then all his men they boldly came,

That was to him baith true and steady;

And through the ha' they quickly went,

And forth they carried bonnie Peggy.

Her father gae mony shout and cry,

Her mother cursed the Highland laddie;

But he heard them as he heard them not,

But fix'd his eye on bonnie Peggy.

He set her on his milk-white steed,

And he himsel' on his grey naigie,

Still along the way they rode,

And he's awa' wi' bonnie Peggy.

Says, "I would gi'e baith cow and ewe,

And sae would I this tartan plaidie,

That I was far into the north,

And alang wi' me my bonnie Peggy."

As they rode down yon pleasant glen,

For trees and brambles were right mony,

There they met the Earl o' Hume,

And his young son, were riding bonnie.

Then out it spake the young Earl Hume,

Dear but he spake wondrous gaudie;

"I'm wae to see sae fair a dame

Riding alang wi' a Highland laddie."